<classify> SUDAN Kusini imepokea ujumbe mzito kutoka Umoja wa Mataifa UN na Umoja wa Afrika AU utakaodumu kwa siku nne, lengo likiwa kuipongeza nchi hiyo kwa makubaliano yaliyofi kiwa katika kuzika tofauti baina ya serikali na waasi, kwa lengo la kujenga mshikamano wa kitaifa.Kwa mujibu wa taarifa ya O fisi ya Umoja wa Mataifa katika Sudan KusiniUNMISS, ujumbe huo utaongozwa na Jean-Pierre Lacroix anayesimamia shughuli za amani katika O fisi ya Katibu Mkuu wa UN.Wengine ni Kamishna wa Amani na Usalama wa AU, Balozi Smail C hergui na Mkurugenzi Mtendaji wa Masuala ya Wanawake katika UN, Phumzile Mlambo-Ngcuka. Katika ziara yao hiyo, mbali ya kukutana na Rais Salva Kiir, Makamu wa Kwanza wa Rais, Taban Deng, Baraza la Mawaziri na viongozi wengine wa ngazi za juu serikalini, wataitumia pia kuipongeza Sudan Kusini kwa uthubutu wa kusaini makubaliano ya amani Septemba 12, mwaka huu.Ziara italenga kuwa msisitizo wa utekelezaji wa makubaliano yaliyofikiwa, ikiwa ni pamoja na njia ya kusaidia utekelezaji wake... walichokifanya ni kikubwa sana, hivyo wanapaswa kuungwa mkono, imesema sehemu ya taarifa hiyo.Rais Salva Kiir na aliyekuwa kiongozi wa waasi, Dk Riek Machar walisaini makubaliano hayo, hivyo kuashiria kumalizika kwa vita ya wenyewe iliyodumu kwa miaka mitano tangu mwaka 2013. Nchi ilipata uhuru wake Julai 9 mwaka 2011 kutoka kwa Sudan, baada ya wananchi wa upande wa kusini kuridhia kujitenga kupitia sanduku la maoni.  <topic>: KITAIFA 